Arbejdsmiljøklagenævnet har på møde i september måned 2014 truffet 39 afgørelser. - PDF Gratis download\nDownload "Arbejdsmiljøklagenævnet har på møde i september måned 2014 truffet 39 afgørelser."\n1 Nyhedsbrev nr. 8/2014 Arbejdsmiljøklagenævnet har på møde i september måned 2014 truffet 39 afgørelser. Heraf er de nedenstående afgørelser af almen eller principiel interesse. Afgørelserne vil kunne læses i deres helhed i Retsinformation, når de er frigivet dér. Afgørelserne kan søges frem på retsinformation.dk under søgekriteriet: "Ressortministeriets journalnummer": Brug journalnumrene, der står her i nyhedsbrevet under den enkelte afgørelse. Indhold Lov om arbejdsmiljø... 1 Sag nr. 1: Fastholdelse af påbud om at sikre anvendelsen af en pressemaskine og påbud om at bruge en autoriseret arbejdsmiljørådgiver til løsning og kontrol af løsningen... 1 Sag nr. 2: Ophævelse af påbud om at forebygge risikoen for vold og trusler ved røveri. 3 Sag nr. 3: Påbud om straks at sørge for at brandslukning foregår sikkerhedsmæssigt forsvarligt... 5 Sag nr. 4: Fastholdelse af påbud om at udarbejde ATEX - APV for melsilo og påbud om brug af autoriseret arbejdsmiljørådgiver... 6 Sag nr. 5: Fastholdelse af påbud om mekanisk udsugning ved en pladesav i en trælastforretning og påbud om at bruge en autoriseret arbejdsmiljørådgiver til at efterkomme påbuddet... 8 Sag nr. 6: Fastholdelse af påbud om at sikre ansatte i kontrolrum mod forurening fra et forbrændingsanlæg... 9 Sag nr. 7: Påbud om straks at sikre forsvarlig anvendelse af en rundsav sendt tilbage til Arbejdstilsynet Lov om arbejdsmiljø Sag nr. 1: Fastholdelse af påbud om at sikre anvendelsen af en pressemaskine Arbejdsmiljøklagenævnet fastholdt et påbud om at sikre en pressemaskine i en maskinfabrik, så maskinen kan anvendes sikkerheds- og sundhedsmæssigt fuldt forsvarligt. Nævnet lagde vægt på, at der var risiko for at få hænderne klemt mellem maskinens stempel/krydshoved og det sted, hvor emnerne placeres, når maskinen kører. Nævnet fastholdt også et påbud om at bruge en autoriseret arbejdsmiljørådgiver. 1\n2 Ved tilsynsbesøg på en maskinfabrik konstaterede Arbejdstilsynet, at en ansat under betjeningen af en pressemaskine befandt sig nærmere end 50 cm fra maskinens pressested, og at den ansattes hånd i flere arbejdssituationer kom mindre end 15 cm fra pressehovedet. På bagsiden af maskinen var der etableret en afskærmning, men der var et mellemrum på cirka 18 cm mellem skærmen og maskinen. Der færdedes andre ansatte frit rundt i lokalet, hvor pressen var placeret. Arbejdstilsynet fik oplyst, at maskinen presser med et tryk på 500 tons, og at hastigheden fra slaget accelererer fra start til slut, således at pressehovedet har den største hastighed, når den rammer emnet. Klageren anførte, at når den ansatte støtter armen, skal der være en minimumafstand på cirka 550 mm, og at kravet er opfyldt ved maskinen, idet de redskaber, som de ansatte holder i hænderne, har en længde på minimum 400 mm, hvortil kommer underarmens længde på cirka 300 mm. Samlet giver det en afstand fra pressehovedet på minimum 700 mm. Desuden anførte klageren, at alle operatører har modtaget grundig instruktion i betjeningen af de enkelte maskiner, og at afstanden på 15 cm er fra maskinens kant og ind til presseområdet, og at denne afstand ikke har nogen betydning for en eventuel risiko, idet den ansatte holder emnet i en tang, der gør, at hånden er længere væk fra presseområdet end de 15 cm. Det fremgår af 45, i arbejdsmiljøloven, at maskiner, maskindele, og andre tekniske hjælpemidler skal være indrettet og skal anvendes således, at de sikkerheds- og sundhedsmæssigt er fuldt forsvarlige. Det fremgår af 4, i bekendtgørelsen om anvendelse af tekniske hjælpemidler, at anvendelsen skal ske på en sikkerheds- og sundhedsmæssig fuldt forsvarlig måde. Det fremgår af 6, i samme bekendtgørelse, at et teknisk hjælpemiddel kun må anvendes, hvis det opfylder de krav, der gælder for dets konstruktion, udstyr, sikring m.v. ifølge bekendtgørelse om indretning af tekniske hjælpemidler og andre særlige regler, der måtte være fastsat herom. Det fremgår af 38, stk. 1, nr. 1 og stk. 2, i bekendtgørelsen om indretning af tekniske hjælpemidler, at det i konstruktionen skal sikres, at personer ikke kan komme i berøring med farlige maskindele. Hvis fornøden sikring ikke kan opnås gennem konstruktionen, skal den gennemføres på betryggende måde ved afskærmning, andet sikkerhedsudstyr eller andre sikkerhedstekniske forholdsregler. Det fremgår af 4, i bekendtgørelsen om brug af autoriserede arbejdsmiljørådgivervirksomheder, at Arbejdstilsynet afgiver rådgivningspåbud, når Arbejdstilsynet samtidigt afgiver påbud som følge af overtrædelse af arbejdsmiljølovgivningen vedrørende et eller flere komplekse eller alvorlige arbejdsmiljøproblemer, der er omfattet af 8 25, dvs. vanskelige at løse. Det fremgår af 21, i samme bekendtgørelse, at arbejdsgiveren skal indhente bistand fra en rådgivningsvirksomhed, når Arbejdstilsynet afgiver påbud, der vedrører anvendelsen af tekniske hjælpemidler, hvor virksomheden ikke umiddelbart har en løsning på problemet. 2\n3 Afgørelse Arbejdsmiljøklagenævnet fastholdt Arbejdstilsynets påbud om at sikre pressemaskinen, således at den kan anvendes sikkerheds- og sundhedsmæssigt fuldt forsvarligt. Arbejdsmiljøklagenævnet lagde vægt på, at der ved anvendelsen af virksomhedens pressemaskine er risiko for klemning mellem maskinens stempel/krydshoved og det sted, hvor emnerne placeres, idet det er muligt at række ind i farezonen med hænderne under maskinens drift. Nævnet lagde i den forbindelse vægt på, at den ansatte under betjeningen af maskinen befandt sig nærmere end 50 cm fra maskinens pressested, og at den ansattes hånd i flere arbejdssituationer kom mindre end 15 cm fra bunden/krydshovedet. Nævnet lagde desuden vægt på, at Arbejdstilsynet konstaterede, at der var etableret afskærmning på bagsiden af maskinen, men at der var et mellemrum på ca. 18 cm mellem skærmen og maskinen, og at der færdedes andre ansatte frit rundt i lokalet, hvor pressen var placeret. Nævnet lagde endelig vægt på, at der ved klemning mellem maskinens stempel/krydshoved og det sted, hvor emnerne placeres, er risiko for alvorlig personskade, og at maskinen presser med 500 tons, og at hastigheden fra slaget accelererer fra start til slut, således at krydshovedet har den største hastighed, når den rammer emnet. Nævnet fastholdt desuden, at virksomheden skal bruge en autoriseret rådgivningsvirksomhed til at bistå med at efterkomme påbuddet Nævnet bemærkede til klagen, at den nævnte minimumsafstand på cirka 550 mm ikke er relevant i den konkrete sag, idet denne afstand forudsætter, at der slet ikke kan rækkes ind i farezonen, mens denne sag omhandler den situation, hvor en ansat kan række ind i et fareområde over en kant. Nævnet anerkendte, at de ansatte har modtaget instruktion, men henviser til, at afgørelsen vedrører, hvorvidt det sikres, at maskinen kan anvendes sikkerheds- og sundhedsmæssigt fuldt forsvarligt. Det er efter reglerne ikke tilstrækkeligt, at de ansatte har fået instruktion, når det er muligt at række ind i farezonen på en pressemaskine. Nævnet henviste endelig til, at Arbejdstilsynet konstaterede, at den ansattes hånd i flere situationer kom mindre end 15 cm fra bunden/krydshovedet, selvom der blev anvendt en tang på cirka 30 cm. Begge afgørelser er truffet af et enigt nævn (j.nr og ). Sag nr. 2: Ophævelse af påbud om at forebygge risikoen for vold og trusler ved røveri Arbejdsmiljøklagenævnet ophævede et påbud om at forebygge risikoen for vold og trusler ved røveri i en dagligvarebutik. Nævnet lagde vægt på, at det ikke i sig selv indebærer en risiko, at medarbejdere ved vagtskifte går igennem butikken med cashbox eller kassette, når blot transporten foregår diskret. Arbejdstilsynet besøgte en dagligvarebutik, der havde været udsat for røveri to gange. Ledelsen oplyste, at kassemedarbejderne starter med kr. i kassetten ved starten af en vagt. Kassetten transporteres af kassemedarbejderen fra baglokalet til kassen med låget klikket i. Kassetten er ikke aflåst under transporten fra baglokalet til kassen. Kassemedarbejderne er instrueret i, at der som hovedregel kun må være kr. i kassetten. 3\n4 En cashbox er låst fast i kasseenhederne. Den pengeskabsansvarlige har nøglen til cashboxen. Kassemedarbejderen og den pengeskabsansvarlige går sammen medbringende både kassette og cashbox til baglokalet, hvor den pengeskabsansvarlige derefter låser cashboxen op. Det blev oplyst, at transport af kassette og cashbox fra kassen til baglokalet foregår i åbningstiden op til 3-4 gange dagligt. Transport af kassette og cashbox fra kassen til baglokalet foregår ad gangarealet mellem supermarkedets fire kasser og vinduerne ud mod parkeringspladsen. Ledelse og medarbejderen oplyser yderligere, at der ofte er kunder i området, når kassette og cashbox transporteres fra kassen til baglokalet. Arbejdstilsynet konstaterede, at døren til baglokalet er placeret mellem kasseområdet og vinduerne ud mod parkeringspladsen, og at cashboxene er gule ligesom selve kasseenhederne. Om virksomhedens forebyggelse blev det oplyst, at der findes alarmeringsknapper i kasserne, og at disse testes flere gange årligt. Nye medarbejdere instrueres i sikker pengehåndtering, og hvordan de skal forholde sig ved røveri. Der afholdes et årligt møde, hvor procedurer angående blandt andet forebyggelse og håndtering af røveri repeteres. Kassetten gøres klar før vagt og tælles op efter vagt i baglokalet bag låst dør. Kassemedarbejderne har hverken adgang til cashboxens indhold eller til at låse den fri af kasseenheden. Butikken har et pengeskab, hvori pengeposer med de optalte penge droppes, og som de ansatte ikke har adgang til. På den baggrund afgav Arbejdstilsynet påbud om, at virksomheden skulle forebygge risikoen for vold og trusler i forbindelse med røveri i butikken. Det fremgår af 38, i arbejdsmiljøloven, at arbejdet skal planlægges, tilrettelægges og udføres således, at det sikkerheds- og sundhedsmæssigt er fuldt forsvarligt. Anerkendte normer eller standarder, som har sikkerheds- eller sundhedsmæssig betydning, skal følges. Det fremgår af 4, i bekendtgørelsen om arbejdets udførelse, at arbejdet i alle led skal planlægges og tilrettelægges således, at det kan udføres sikkerheds- og sundhedsmæssigt fuldt forsvarligt. Planlægningen og tilrettelæggelsen af arbejdet skal ske under hensyntagen til de forebyggelsesprincipper, der er angivet i bekendtgørelsens bilag. Det skal iagttages, at der ikke foreskrives eller forudsættes anvendt konstruktioner, planudformninger, detailløsninger og arbejdsmetoder, der kan være farlige for eller i øvrigt forringe sikkerhed eller sundhed ved arbejdets udførelse. Endvidere skal det sikres, at de samlede påvirkninger i arbejdsmiljøet på kort eller lang sigt ikke forringer de ansattes sikkerhed eller sundhed. Det fremgår af 7, i samme bekendtgørelse, at arbejdet i alle led skal udføres sikkerhedsog sundhedsmæssigt fuldt forsvarligt ud fra både en enkeltvis og samlet vurdering af de 4\n5 fysiske, ergonomiske og psykosociale forhold i arbejdsmiljøet, som på kort eller lang sigt kan have indvirkning på den fysiske eller psykiske sundhed. Ved arbejde, som virker fysisk eller psykisk skadeligt eller belastende på kort eller lang sigt, kan Arbejdstilsynet stille krav om, at særlige arbejdsmiljømæssige foranstaltninger skal gennemføres. Sådanne foranstaltninger kan være særlige velfærdsforanstaltninger og andre arbejdsmiljømæssige foranstaltninger, som er nødvendige for at forebygge sygdom, nedslidning, ulykker m.v. Hvor arbejdet i særlig grad kan bringe sikkerhed og sundhed i fare, kan Arbejdstilsynet, hvor denne fare ikke kan imødegås på anden måde, stille krav om pauser og begrænset arbejdstid for dette arbejde. Samme krav stilles, hvor der anvendes særligt arbejdstøj og personlige værnemidler. Afgørelse Arbejdsmiljøklagenævnet ophævede Arbejdstilsynets afgørelse, idet nævnet fandt, at Arbejdstilsynet ikke har godtgjort, at virksomheden ikke planlægger, tilrettelægger og udfører arbejdet, så det er sikkerheds- og sundhedsmæssigt fuldt forsvarligt. Nævnet lagde vægt på, at det forhold, at den pengeskabsansvarlige og kassemedarbejdere ved vagtskifte går igennem butikken med henholdsvis cashboxen og kassetten, ikke i sig selv indebærer en risiko, når transporten som i sagen foregår diskret. Nævnet vurderede i den forbindelse, at det forhold, at transporten af pengene i cashboxen foregår i en gul cashbox, ikke i sig selv gør, at transporten ikke er diskret. Nævnet lagde desuden vægt på, at det forhold, at den pengeskabsansvarlige bærer nøgle som passer til både at låse cashboxen fri fra kassen og til at åbne cashboxen, ikke i sig selv indebærer en risiko, når pengehåndteringen foregår diskret. Nævnet lægger til grund for afgørelsen, at virksomheden har gjort flere tiltag for at forebygge røveri i butikken, og at Arbejdstilsynet i begrundelsen for påbuddet har oplyst, at der ikke forekommer synlig pengehåndtering. Afgørelsen er truffet af et enigt nævn (j.nr ). Sag nr. 3: Påbud om straks at sørge for, at brandslukning foregår sikkerhedsmæssigt forsvarligt Arbejdsmiljøklagenævnet fastholdt et påbud om, at brandslukning skal foregå forsvarligt. Nævnet lagde vægt på, at der ikke var taget tilstrækkelige forholdsregler i forhold til røgdykkernes sikkerhed, da de blev indsat i en bygning. Bl.a. fungerede radioforbindelsen mellem røgdykkerne og holdlederen ikke. Arbejdstilsynet var på tilsynsbesøg på en brandstation for at undersøge en ulykke i forbindelse med brandslukning, hvor to brandfolk var blevet forbrændt i forbindelse med røgdykning. Arbejdstilsynet fik bl.a. oplyst, at indsatslederen havde termisk kamera til rådighed, og at der under røgdykningen ikke var mulighed for radiokommunikation. Arbejdstilsynet afgav på den baggrund påbud om straks at sørge for, at røgdykning i forbindelse med brandslukning foregik sikkerhedsmæssigt forsvarligt. 5\n6 Det fremgår af 38, stk. 1, i arbejdsmiljøloven, at arbejdet skal planlægges, tilrettelægges og udføres således, at det sikkerheds- og sundhedsmæssigt er fuldt forsvarligt. Afgørelse Et flertal af nævnets medlemmer fastholdt Arbejdstilsynets påbud og lagde vægt på, at Arbejdstilsynet ved tilsynsbesøget konstaterede, at der i forbindelse med indsættelsen af røgdykkerne i bygningen ikke var foretaget tilstrækkelige forholdsregler i forhold til røgdykkernes sikkerhed. Flertallet lagde herved vægt på, at indsættelsen fandt sted, uden at det var klarlagt, hvor i bygningen branden var opstået, således at man kunne have vidst, at man ikke burde sende røgdykkere over ilden. Flertallet lagde desuden vægt på, at radioforbindelsen mellem røgdykkerne og holdlederen ikke fungerede i forbindelse med ulykken. Flertallet lagde herved vægt på, at Arbejdstilsynet på tilsynsbesøget fik oplyst, at røgdykkerne forsøgte at kontakte holdlederen uden for bygningen, da røgdykkerne oplevede en meget kraftig varme, men at radiosystemet af ukendte årsager ikke fungerede. Flertallet lagde endvidere vægt på, at Arbejdstilsynet fik oplyst, at en af røgdykkerne forsøgte at aktivere radioens nødknap. Han havde besvær med at påvirke knappen og fjernede derfor sine handsker, hvorefter hans hænder blev skoldet. Mindretalsudtalelse Et af nævnets medlemmer fandt, at indsatsmetoden i forbindelse med brandslukningen fungerede, og at arbejdet derfor var planlagt, tilrettelagt og udført sikkerheds- og sundhedsmæssigt forsvarligt. Medlemmet fandt på baggrund af Beredskabs-Administrationens vurdering af, at der er ydet en forsvarlig indsats, at der ikke er grundlag for Arbejdstilsynets påbud (j.nr ). Sag nr. 4: Fastholdelse af påbud om at udarbejde ATEX-APV for melsilo Arbejdsmiljøklagenævnet fastholdt et påbud om, at et bageri skulle udarbejde en ATEX APV, fordi der i en melsilo og tilhørende anlæg kan opstå fare fra en eksplosiv atmosfære. Nævnet fastholdt også et påbud om at bruge en autoriseret arbejdsmiljørådgiver. Arbejdstilsynet var på tilsynsbesøg hos et bageri og fik her bl.a. oplysninger om bageriets melsilo og om, at virksomheden ikke havde udarbejdet en ATEX-APV efter reglerne om arbejde i forbindelse med eksplosive atmosfære. Arbejdstilsynet afgav på den baggrund påbud om, at der skal udarbejdes ATEX-APV for virksomheden melsilo, samt et påbud om, at virksomheden skal indhente bistand fra en autoriseret rådgivningsvirksomhed. Det fremgår af 38, stk. 1, i samme lov, at arbejdet skal planlægges, tilrettelægges og udføres således, at det sikkerheds- og sundhedsmæssigt er fuldt forsvarligt. Det fremgår af 13, nr. 2, i bekendtgørelsen om arbejdets udførelse, at det ved udførelsen af arbejdet skal sikres, at fare for eksplosion, brand m.v. er forebygget. 6\n7 Det fremgår af 1, i bekendtgørelsen om arbejde i forbindelse med eksplosive atmosfære, at bekendtgørelsen gælder for arbejde, hvor der kan opstå fare fra eksplosiv atmosfære. Ved eksplosiv atmosfære forstås en blanding under atmosfæriske betingelser af luft og brændbare stoffer i form af gasser, dampe, tåger eller støv i hvilke forbrændingen efter antændelse breder sig til hele den ubrændte blanding. Det fremgår af 4, i samme bekendtgørelse, at en arbejdsgiver, der lader udføre arbejde omfattet af bekendtgørelsen, skal sørge for, at der udarbejdes skriftlig arbejdspladsvurdering af sikkerheds- og sundhedsforholdene på arbejdspladsen. Områder, som gennem åbninger er eller kan komme i forbindelse med andre områder, hvor eksplosive atmosfærer kan forekomme, skal også inddrages i vurderingen. Det fremgår af 4, i bekendtgørelsen om brug af autoriserede arbejdsmiljørådgivervirksomheder, at Arbejdstilsynet afgiver rådgivningspåbud, når Arbejdstilsynet samtidigt afgiver påbud som følge af overtrædelse af arbejdsmiljølovgivningen vedrørende et eller flere komplekse eller alvorlige arbejdsmiljøproblemer, der er omfattet af 8 25, dvs. vanskelige at løse. Det fremgår af 24, i samme bekendtgørelse, at arbejdsgiveren skal indhente bistand fra en rådgivningsvirksomhed, når Arbejdstilsynet afgiver påbud, der vedrører arbejde i forbindelse med eksplosiv atmosfære, og mindst ét af følgende forhold er til stede: 1) Manglende eller væsentlige mangler ved kortlægning og vurdering af risici fra eksplosiv atmosfære 2) Virksomheden har ikke klassificeret områder med farlig eksplosiv atmosfære i zoner 3) Foranstaltningerne til at undgå dannelse af farlig eksplosiv atmosfære er ikke tilstrækkelige 4) Foranstaltningerne til at undgå antændelse af farlig eksplosiv atmosfære er ikke tilstrækkelige. 5) Foranstaltningerne til at begrænse de skadelige virkninger fra en eksplosion er ikke tilstrækkelige. Afgørelse Arbejdsmiljøklagenævnet fastholdt Arbejdstilsynets påbud og rådgivningspåbud, idet der i virksomhedens melsilo og tilhørende anlæg kunne opstå fare fra en eksplosiv atmosfære, og virksomheden derfor skal udarbejde en ATEX-APV. Nævnet lagde vægt på, at der kan opstå koncentrationer af melstøv i melsiloen og anlægget, som kan være tændbare, og at der var risiko for tændkilder i systemet, som kunne antænde melstøvet, eksempelvis i form af statisk elektricitet, som kunne føre til en eksplosion. Nævnet lagde endvidere vægt på, at der på tilsynstidspunktet ikke var udarbejdet en særlig arbejdspladsvurdering i forbindelse med arbejdet, hvor der kan være risiko for dannelse af eksplosiv atmosfære (ATEX-APV). Som følge af påbuddet om ATEX APV skal der samtidig afgives et påbud om, at virksomheden skal indhente bistand fra en autoriseret rådgivervirksomhed på arbejdsmiljøområdet. Begge afgørelser er truffet af et enigt nævn (J.nr og ). 7\n8 Sag nr. 5: Fastholdelse af påbud om mekanisk udsugning ved en pladesav i en trælastforretning Arbejdsmiljøklagenævnet fastholdt et påbud om at etablere mekanisk udsugning i en trælasthal, sådan at udsugningsluften blev ledt ud i det fri i stedet for at recirkulere. Nævnet fastholdt også et påbud om at få hjælp til det fra en autoriseret rådgivningsvirksomhed på arbejdsmiljøområdet. Nævnet fastholdt også et påbud om at bruge en autoriseret arbejdsmiljørådgiver. Ved Arbejdstilsynets tilsynsbesøg blev det konstateret, at der i en drive-in hal var opstillet en pladesav, hvor der blev foretaget opskæring af diverse træemner af forskellige sorter, herunder løvtræ. Der var etableret udsug ved pladesaven i form af udsug med filter og opsamling i poser. Luften i dette udsug blev recirkuleret. Arbejdstilsynet vurderede, at der ved opskæring af træarbejde skete en udvikling af sundhedsskadeligt træstøv, som kan medføre irritation af slimhinder i øjne og luftveje samt risiko for kronisk bronkitis. På den baggrund traf Arbejdstilsynet afgørelse med påbud om, at virksomheden skal etablere mekanisk udsugning. Arbejdstilsynet gav desuden påbud om, at virksomheden skal indhente bistand fra en autoriseret arbejdsmiljørådgivervirksomhed. Det fremgår af 42, i arbejdsmiljøloven, at arbejdsstedet skal indrettes således, at det sikkerheds- og sundhedsmæssigt er fuldt forsvarligt. Det fremgår af 35, stk. 1, 2 og stk. 3, i bekendtgørelsen om faste arbejdssteders indretning, at der skal etableres en mekanisk udsugning, hvis det ikke kan hindres, at der ved en arbejdsproces sker udvikling af støv eller lignende, der er sundhedsskadelige eller udvikling af ildelugt eller anden generende luftforurening. Udsugningen skal så vidt muligt fjerne forureningen på det sted, hvor den udvikles. Hvis forureningen ikke kan fjernes effektivt på udviklingsstedet, skal arbejdsprocessen henlægges til et særligt rum, kabine eller lignende, hvor der ikke udføres andet arbejde, og som er udstyret med tilstrækkelig mekanisk ventilation. Den udsugede luft må ikke føres tilbage til arbejdsrummet eller andre lokaler. Det fremgår af 4, i bekendtgørelsen om brug af autoriserede arbejdsmiljørådgivervirksomheder, at Arbejdstilsynet afgiver rådgivningspåbud, når Arbejdstilsynet samtidigt afgiver påbud som følge af overtrædelse af arbejdsmiljølovgivningen vedrørende et eller flere komplekse eller alvorlige arbejdsmiljøproblemer, der er omfattet af 8 25, dvs. vanskelige at løse. Det fremgår af 17, i samme bekendtgørelse, at arbejdsgiveren skal indhente bistand fra en rådgivningsvirksomhed, når Arbejdstilsynet afgiver påbud, der vedrører sundhedsskadelig luftforurening fra en arbejdsproces på faste arbejdssteder, hvor procesudsuget luftrecirkuleres, således at den udsugede luft fra den forurenende proces føres tilbage til arbejdsrummet eller andre lokaler. Afgørelse Arbejdsmiljøklagenævnet fastholdte Arbejdstilsynet påbud om etablering af mekanisk udsug med afkast til det fri, samt påbuddet om at bruge en autoriseret rådgivningsvirksomhed på 8\n9 arbejdsmiljøområdet til at bistå sig med at efterkomme påbuddet samt med at forebygge lignende arbejdsmiljøproblemer. Nævnet lagde vægt på, at der i Drive-In hallen foretages opskæring af forskellige træsorter, herunder løvtræ, og at luften i det etablerede udsug med filter og opsamlingsposer recirkuleres. Videre lagde nævnet vægt på, at træstøv fra bl.a. løvtræ er sundhedsskadeligt. I forhold til rådgivningspåbuddet lagde nævnet vægt på, at manglende procesudsug med afkast til det fri i forbindelse med brug af en pladesav til opskæring af træemner efter reglerne er et komplekst og alvorligt arbejdsmiljøproblem, som automatisk udløser et påbud om brug af autoriseret arbejdsmiljørådgiver. Begge afgørelser er truffet af et enigt nævn (J.nr og ). Sag nr. 6: Fastholdelse af påbud om at sikre ansatte i kontrolrum mod forurening fra et forbrændingsanlæg Arbejdsmiljøklagenævnet fastholdt et påbud om at sikre, at medarbejderne i et kontrolrum for en kran på et forbrændingsanlæg ikke udsættes for støv og ildelugt fra anlægget, og hvis dette ikke kan hindres etablere et mekanisk udsug, der så vidt muligt fjerner forureningen ved kilden. Ved Arbejdstilsynets tilsynsbesøg blev det konstateret, at der ikke var etableret mekanisk ventilation i kontrolrummet for kranen i et forbrændingsanlæg. Arbejdstilsynet fik oplyst, at der tilføres frisk luft ved at åbne døre, og at der er lugtgener i forbindelse med omlastning af brændbart affald og støvgener ved bestemte vindretninger. Arbejdstilsynet afgav påbud om at etablere mekanisk ventilation og sikre, at medarbejderne ikke udsættes for sundhedsskadelige påvirkninger fra ildelugt, støv, træk og kulde i kontrolrummet for kranen. Det fremgår af 42, i arbejdsmiljøloven, at arbejdsstedet skal indrettes således, at det sikkerheds- og sundhedsmæssigt er fuldt forsvarligt. Det fremgår af 35, stk. 1, 2 og stk. 3, i bekendtgørelsen om faste arbejdssteders indretning, at der skal etableres en mekanisk udsugning, hvis det ikke kan hindres, at der ved en arbejdsproces sker udvikling af støv eller lignende, der er sundhedsskadelige eller udvikling af ildelugt eller anden generende luftforurening. Udsugningen skal så vidt muligt fjerne forureningen på det sted, hvor den udvikles. Hvis forureningen ikke kan fjernes effektivt på udviklingsstedet, skal arbejdsprocessen henlægges til et særligt rum, kabine eller lignende, hvor der ikke udføres andet arbejde, og som er udstyret med tilstrækkelig mekanisk ventilation. Den udsugede luft må ikke føres tilbage til arbejdsrummet eller andre lokaler. Afgørelse Arbejdsmiljøklagenævnet fastholdt Arbejdstilsynets påbud om, at virksomheden skal sikre, at arbejdsstedet i kontrolrummet for kranen indrettes sikkerheds- og sundhedsmæssigt fuldt forsvarligt. 9\n10 Virksomheden skal således sikre, at medarbejderne ikke udsættes for støv og ildelugt fra forbrændingsanlæggets arbejdsprocesser, og hvis dette ikke kan hindres, etablere et mekanisk udsug, der så vidt muligt fjerner forureningen på udviklingsstedet og ikke fører forureningen tilbage til arbejdsrummet eller andre lokaler. Nævnet lagde vægt på, at medarbejderne ved arbejde i kontrolrummet udsættes for støv og ildelugt fra biologisk nedbrydning i anlægget, og at Arbejdstilsynet ved tilsynsbesøget havde konstateret, at der ikke var mekanisk ventilation i kontrolrummet. Videre lagde nævnet vægt på, at det under tilsynsbesøget blev oplyst, at der er støvgener ved bestemte vindretninger, at der er luftgener ved afbrænding af affald, og at der tilføres frisk luft ved at åbne døre. Afgørelsen er truffet af et enigt nævn (J.nr ). Sag nr. 7: Påbud om straks at sikre forsvarlig anvendelse af en rundsav sendt tilbage til Arbejdstilsynet Arbejdsmiljøklagenævnet fandt, at en sag med påbud om at sikre forsvarlig anvendelse af en rundsav ikke var tilstrækkeligt oplyst til, at nævnet kunne træffes en afgørelse. Nævnet sendte sagen tilbage til Arbejdstilsynet. Arbejdstilsynet besøgte en virksomhed efter oplysning fra politiet om en arbejdsulykke, der var sket på virksomhedens adresse, hvor en ansat var kommet til skade under arbejde med en rundsav. Arbejdstilsynet fik oplyst, at fremføring af et emne oftest foregik med hænderne ud for klingen, når der skulle skæres emner midt igennem, og at fremføringspinden eksempelvis blev anvendt, når der var tale om smalle emner. Virksomheden oplyste, at skadelidte anvendte handsker og mente, at brugen af handskerne var den væsentligste årsag til ulykke. Arbejdstilsynet afgav herefter påbud om, at virksomheden straks skulle sikre forsvarlig anvendelse af en rundsav. Det fremgår af 45, i arbejdsmiljøloven, at maskiner, maskindele, og andre tekniske hjælpemidler skal være indrettet og skal anvendes således, at de sikkerheds- og sundhedsmæssigt er fuldt forsvarlige. Det fremgår af 4, i bekendtgørelsen om anvendelse af tekniske hjælpemidler, at anvendelsen skal ske på en sikkerheds- og sundhedsmæssig fuldt forsvarlig måde. Det fremgår af 5, stk. 1, i samme bekendtgørelse, at et teknisk hjælpemiddel, der anvendes ved udførelsen af et arbejde, skal være egnet eller tilpasset hertil, så anvendelsen er sikkerheds- og sundhedsmæssigt fuldt forsvarlig. Det fremgår af 9, stk. 1 og stk. 2, i samme bekendtgørelse, at et teknisk hjælpemiddel kun må anvendes til de arbejdsfunktioner og under de betingelser, det er egnet til, så begrænsninger, der følger heraf, ikke overskrides til fare for sikkerhed eller sundhed. Sikringsdele eller andet beskyttelsesudstyr skal anvendes efter hensigten, og de foreskrevne sikkerhedsforanstaltninger skal iagttages. 10\n11 Afgørelse Arbejdsmiljøklagenævnet hjemviste afgørelsen, idet sagen ikke var tilstrækkelig oplyst til, at der kunne træffes en afgørelse. Nævnet lagde vægt på, at Arbejdstilsynet ikke i tilstrækkelig grad havde oplyst, om den ansatte i forbindelse med ulykken anvendte saven udover de arbejdsfunktioner og de betingelser, saven var egnet til, og om sikringsdele eller andet beskyttelsesudstyr blev anvendt. Nævnet lagde herved vægt på, at Arbejdstilsynet om anvendelse af saven alene havde oplyst, at fremføringen af emnet oftest foregik med hænderne ud for klingen, når der skulle skæres og flækkes emner midt igennem, og at fremføringspinden eksempelvis blev anvendt, når der var tale om smalle emner imellem klingen og skærelandet. Nævnet lagde desuden vægt på, at Arbejdstilsynet ikke havde forholdt sig til virksomhedens oplysninger om, at skadelidtes brug af handsker var den væsentligste årsag til ulykken og ikke gennemskæringen af træet. Nævnet bemærkede til sagen, at en ulykke ikke i sig selv kan dokumentere en overtrædelse af arbejdsmiljølovens regler. Afgørelsen blev truffet af et enigt nævn (J.nr ). Nyhedsbreve fra Arbejdsmiljøklagenævnet (AMK) kan findes på Dette nyhedsbrev er udgivet af Arbejdsmiljøklagenævnets sekretariat. Ansvarlig for nyhedsbrevet er chefkonsulent Erik Pohl, direkte tlf


Florida er familiernes paradis. Vejret er som regel skønt og oplevelserne står i kø. men hvornår skal I afsted og hvad skal I se? Det giver Ankerstjerne Rejser ideer til i det følgende.\nHvornår skal jeg besøge Florida?\nDet bedste tidspunkt at besøge Florida er i perioden december – maj. Efteråret og sommeren rammes nu og da af orkaner og ekstremt høj luftfugtighed, men til gengæld er det væsentligt billigere end højsæsonen.\nI begyndelsen af marts invaderes badestederne af collegestuderende på Spring Break, mens april og maj er vejrmæssigt de mest optimale måneder. Påskeferie i Florida er svær at slå, men vinterferien er også god.\nBemærk også, at der faktisk er ret stor temperatur- og klimaforskel fra Orlando til Miami, især i vintermånederne. Vejret kan være fint i Orlando i januar, men der er kølige dage, så måske får du ikke den store glæde af en udendørs pool. I Miami kan du i reglen bade året rundt.\nHvad skal jeg opleve i Florida?\nDe fleste der tager til Florida besøger de store forlystelsesparker i Orlando og så oplever de strand- og bystemningen i Miami Beach. Det er der gode grunde til, for det er helt sikkert højdepunkter.\nDerudover er det populært at køre (den ret lange vej) ud til Key West og desuden besøge Everglades-sumpene vest for Miami.\nVæsentligt færre har blik for den Floridas vestlige kyst, Golfkysten, og det er lidt ærgerligt for klimaet på den side er mildt (blandt andet pga det varmere vand) og kystlinjen er smuk med brede hvide sandstrande og hyggelige byer med mange seværdigheder.\nDen største attraktion på Golfkysten er dog nok manaterne, en slags søkøer, der især bor i Crystal River nord for Tampa. Men derudover er byen St. Petersburg, der med et fornemt Salvador Dali museum tiltrækker mange gæster, et besøg værd. Det samme gælder Tampa og byens imponerende akavarium og zoologiske have, mens Fort Myers længere mod syd er et godt udgangspunkt for at opleve tropiske øer som Sanibel og Captiva.\nNedenstående rejseforslag er lavet med udgangspunkt i en familie på 4 personer, 2 voksne og to børn under 11 år. Rejsen giver en god rundtur i Florida med fokus på de største attraktioner. Jeg vil ikke anbefale, at man pakker programmet for stramt.\nDag 1: afgang fra København og ankomst til Orlando. Afhentning af lejebil i lufthavnen og indkvartering på hotel i nærheden af Disney-parkerne.\nDag 2 og 3: Oplev Disney World eller/og Universal Studios. I kan nå en park om dagen, så vælg klogt. Parkerne er dyre at besøge, men for børn og barnlige sjæle er det en oplevelse for livet.\nDag 4: Kørsel til Miami Beach, ca 400 km. Indkvartering på hotel på South Beach.\nDag 5 og 6: Oplev Miami Beach. I skal naturligvis på stranden og en tur forbi art Deco-distriktet på ikoniske Ocean Drive i South Beach, sydenden af Miami Beach.\nDag 7: Kørsel til Key West, ca 300 km. Indkvartering på hotel i det centrale Key West. Key West er den yderste ø på Florida Keys, en lang række af øer der strækker sig ca 250 sydvest for Miami. Vejen derud er både fantastisk og ret kedelig, men en oplevelse for livet.\nDag 8: Oplev Key West. Key West er afslappet og tropisk, USAs svar på Caribien. I kan se forfatteren Ernest Hemingways hjem og gå rundt i byens gamle gader.\nDag 9: Kørsel til Fort Myers Beach, ca 450 km. Indkvartering på hotel ved stranden.\nDag 10 – 13: Afslapning på stranden eller besøg attraktioner i området. En tur til museerne i Tampa eller St Petersburg – eller manaterne i Crystal River. Har I ikke fået nok forlystelser er Busch Gardens i Tampa bestemt et besøg værd.\nDag 14: Kørsel til lufthavnen i Orlando, ca 300 km\nKontakt omgående Ankerstjerne Rejser på telefon 2083 8984 eller via nedenstående formular:


Evnen til at bygge nærende relationer har stor betydning for dit generelle liv\nSunde og nærende relationer er vigtige for vores generelle trivsel. Fra vi er helt små fødes vi i tilknytning til vores forældre. Disse tilknytningsbånd danner grundlag for vores videre færd i livet. Derfor er evnen til at bygge nærende relationer af stor betydning...\nSådan øger du din motivation til at træne\nHar du ofte svært ved sat komme ud ad døren? Eller har du brug for hjælp til at presse dig selv til træningen? Det får du gode tips til her. Klik her, hvis du vil have inspiration til kosttilskud og træningsudstyr, eller læs med herunder, hvis du vil blive klogere på...\nHvor skal du hen næste gang du skal holde ferie?\nDet er dejligt at holde ferie, men man skal også lige gøre sig nogle tanker om, hvordan denne ferie skal se ud. Der er trods alt mange forskellige måder hvormed man kan holde ferie og komme på eventyr. Og hvilken form for ferie skal du have? Det er noget, som vi vil...\nDe bedste råd til at lægge fliser i ferien\nForåret står for døren og det samme gør flere ferier. Det er tid til at gå i gang med de byggeprojekter, du har glædet dig til hele vinteren. Noget af det, der kan se værst ud efter en lang og våd vinter, er din terrasse og dine fliser. Så måske er tiden kommet til at...\nOvervejer du at købe en BMW?\nHvis du går rundt og leger med tanken om at købe en ny dyr BMW, så bør du læse med lige her, hvor vi giver nogle gode bud på hvordan den populære bil, stadig efter adskillige år på markedet, er blandt favoritterne blandt mange bilejere. Hvem er BMW? En BMW er en tysk...\nDel dine eventyr med verden\nDet er muligt at dele dine eventyr med verden. Gør din hverdag til en mulighed for at tjene dine helt egne penge og opret en blog der skaber relevans for andre nysgerrige og interesserede i dine daglige udfordringer. For hvem vil ikke gerne have muligheden for at...\nSkab et eventyrligt hjem med mere natur\nSelvom det er fedt at være ude på oplevelser, så er det også vigtigt, at man har en god oplevelse, når man går rundt i sit eget hjem, hvor man formentlig bruger en del af sin tid. Det kan være, at du skal gøre det til en mere eventyrlig oplevelse at være i hjemmet?...\nSpar penge til dit næste store udlandseventyr\nPengene til rejsen er fuldstændig nødvendige, hvis du vil rejse bare med en lille smule selvstændighed. Man kan rejse til fjerne egne uden penge på lommen. Det kræver dog, at du vil arbejde, når du kommer frem. At du kan leve for håndøre. Eller at du virkelig...\nEr drinks med gin også din favorit?\nHvis du er med på moden, ja så har du lagt mærke til at Danmarks natteliv og drinkskort i de seneste år er blevet indtaget af drinks med gin. Alkoholtypen har fået et helt nyt liv, og i dag passer denne alkohol type både til den yngre og ældre generation. Industrien...\nE-cigaretter er lidt mere end et årti gamle, men deres popularitet er steget voldsomt. Folk på tværs af aldersklasser tager det til sig af forskellige årsager, hvilket gør det til den ultimative hobby og det ultimative modesymbol. Her undersøger vi de faktorer, der...


Le Beryte Boutique Hotel (Beirut, Libanon) - Hotel - anmeldelser - sammenligning af priser - TripAdvisor\nHoteller i nærheden af Le Beryte Boutique Hotel\nRestauranter i nærheden af Le Beryte Boutique Hotel\nAktiviteter i nærheden af Le Beryte Boutique Hotel\nLe Beryte Boutique Hotel anmeldelser, Beirut\nNr. 100 af 118 hoteller i Beirut\nIbn Sina street, Ain Al Mreisseh, Beirut 0000 Libanon Se på kort\nIdeelt beliggende i nærheden af stranden værelser er rummelige, den nat klub, er meget underholdende. Pris, beliggenhed, personlig service, luksus, god mad, alt var der, for at gøre mig nyder mit ophold. Jeg anbefaler dette hotel\nBeliggenheden er fantastisk, da det ligger i hjertet af Beirut, meget tæt på Corniche og Zaitunay Bay med masser af restauranter i området. Den mad, som de servere under morgenmaden er præcis den samme. Der er ingen gratis vand til gæst. Internettet er en IMAX-langsomt....wifi signal er virkelig ikke eksisterende.Mere\nMin første gang i Beirut og jeg nød virkelig den, hotellet tilbyder meget god beliggenhed med god service, værelser er fantastisk som hotellet ser ud til at være ret renoveret. Hvis du har lyst til at nyde Beirut især for en weekend vil jeg anbefale...at bo på dette sted.Mere\nOptimal beliggenhed i Beirut\nHotellet er godt beliggende, og at værelserne er meget luksuriøse. Maden er god, og natklubben ligger i kælderen er meget underholdende. Jeg kommer igen og tak for en overraskelse fødselsdag jeg har det bedste ................Mere\nMeget godt hotel. Beliggenheden er perfekt, det er nær silkeborg centrum, zaytuna bay og centrale bydel. Ingen pool, men fint for familier. Varm velkomst og venlige. Jeg kan varmt anbefale, at værelserne er rummelige, komfortable. Tak til Le BeryteMere\n125 $-335 $ (Baseret på gennemsnitspriser for et standardværelse)\nFå hurtige svar fra personale og tidligere besøgende hos Le Beryte Boutique Hotel.


John Maus: A Collection of Rarities and Previously Unreleased Material - Undertoner\nUdgivelsen af John Maus’ arkiver medfører blot end endnu større respekt for John Maus’ særegne univers, som skabes ved lo-fi-beats, analoge synths og vokal med en masse rumklang. Ja, det er pop, men samtidig avantgarde med stort A.\nEn af de klassiske fordomme om lanceringer af hidtil ikke-udgivne numre er, at denne slags album let bliver et stort miskmask af fillers uden nogen rød tråd til at binde sangene sammen. De har en tendens til at udstille store kunstneres svagheder, og derfor er det helt fair, at værdien af b-sideopsamlinger ofte betragtes som relativt begrænset, medmindre man kan betragte sig selv som superfan af den pågældende kunstner.\nMed et album, der samler op på 16 sange sange skabt over en 11 år lang periode (1999-2010), er den umiddelbare forventning da også, at vi bliver præsenteret for én stor og forvirrende pærevælling af John Maus. En forventning, der hurtigt viser sig at være berettiget. Og heldigvis for dét.\nMed en lyd, der unægtelig ville fungere fremragende som et soundtrack til et episk rumeventyr fra 70’erne, blander Maus hvirvlende analoge synths og discorytmer med psychedelica på en sådan måde, at A Collection of Rarities and Previously Unreleased Material som album minder om en slags lydmæssigt pindsvin, hvor de enkelte sange stritter i hver deres retning. Eksempelvis indleder den stærke “North Star” albummet med et march-lignende beat samt en traditionel skomagerbas, som begge toppes af retrosynth og fanfare-melodier. Altså kan man næsten se rumskibet for sig.\nDernæst går albummet videre med den fem år yngre sang “The Law”, som er en kort og inderlig sag. De analoge synths er dog bibeholdt, og disse viser sig da også at være en slags tema for albummet og Maus’ lyd i det hele taget. Herefter skrues tempoet igen godt i vejret i den ligeledes formidable “Castle in the Grave”. Her opbygges en nærmest gyseragtig stemning ved hjælp af et småuhyggeligt orgel og Maus’ signaturvokal – hakkende som en anden Ian Curtis og overdænget med rumklang. Den hvirvlende arpeggiator og det bagvedliggende kor bidrager kun til mystikken. Denne atmosfære opløses dog til tider af et vanvittigt break på sækkepibe – det er skørt, men sådan er John Maus bare, må man erkende, efterhånden som man får lyttet sig gennem albummet.\nEfter tre utroligt stærke sange er det dog, som om niveauet falder en smule. Ikke at sangene er svage, og “Angel of the Night”, “Mental Breakdown” og “This is the Beat” er da også alle eksempler på, at John Maus på imponerende vis formår at gå en balancegang mellem pop og avantgarde. Disse sange har bare ikke de samme gimmicks, der netop gør Maus’ bedste numre til noget helt særligt. Derimod beviser de, at han på trods af (eller i kraft af?) beats, hvis lige kun findes på det gamle Casio-keyboard, som vi andre for længst har gemt langt væk i garagen, virkelig kan sit kram og er tro mod det forunderlige og mærkværdige univers, som han har brugt mere end et årti på at skabe.\nHeldigvis slutter albummet lige så forrygende, som det startede. “Fish with Broken Dreams” og “Rock the Bone” cementerer, at Maus’ ry som en musiker med et vidtfavnende repertoire er helt i orden. Førstnævnte er helt tilbage fra 1999, hvor vokalen endnu ikke var blevet mikset med en reverbpedal eller to, og synthen endnu ikke var så outreret. “Rock the Bone” er den diametrale modsætning, og med et svingende discobeat og utallige lag synths viser John Maus straks, at hans lyd spænder enormt bredt.\nI kraft af, at albummet er en opsamling af numre, som ikke har klaret cuttet til tidligere skiver, er lyden en opsummering af hele John Maus’ karriere. Derfor er referencerne til Panda Bear og i særdeleshed Ariel Pink særdeles tydelige, da han i det seneste årti har været en del af begges livebesætninger. Dog har sangene fra arkiverne så stor en styrke og troværdighed, at man næsten bliver i tvivl: Er det mon storebrødrene, der til tider har været på rov i lillebrors lyd?\navantgarde John Maus pop psychedelica space age pop\nMusikalske slægtninge: Ariel Pink, Joy Division, Panda Bear


Børn i familien - MP Pension\nDet er vigtigt, at du forholder dig til dine forsikringer i forhold til børn - også selvom det ikke er dine egne.\nI mange familier er der både dine, mine og måske også vores børn. Har du en samlever, skal du være opmærksom på, hvem der får udbetalingerne ved din død. Det kan have økonomiske konsekvenser for dem, der er tilbage. Tænk over, om du har begunstiget de rigtige i din pensionsordning. Måske er et testamente en god idé for jeres familie.\nEr du eneforsørger, er det særligt vigtigt, at du tager stilling til, hvordan dine børn skal klare sig, hvis du dør. Børnepensioner ved invaliditet og død udbetales hver måned, indtil børnene fylder 21 år. Det afhænger af pensionsordningen. Selv om børnene måske ikke længere er helt små, så kan børnepension være en god økonomisk håndsrækning, hvis du ikke selv kan bidrage. Pensionerne beskattes i børnenes personlige indkomst.\nBarsel og pension\nMed børn følger også barselsorlov, og det kan have konsekvenser for din pensionsopsparing. Fortsætter indbetalingerne til din pensionsordning uændret, selv om du er på barsel?\nLæs mere om pension og barsel\nFravalg af børnepension\nHvis ikke du har børn eller hvis dit barn er fyldt 21 år, skal du ikke længere bruge din børnepension, og bør derfor ikke indbetale til børnepension længere. Du optages eksempelvis som standard med børnepension som nyt medlem af MP Pension. Det er derfor vigtigt, at du tager stilling til dine dækninger og vurderer, om du burde fravælge din børnepension.


Undgå at stinke til poker: Brug dine pokervenner (video)\n17 december 2014 af PokerListings.dk\nDet er meget nyttigt at kunne spare med andre pokerspillere omkring hænder og strategier. Lær her i videoen hvorfor, og hvordan du kommer i gang.\nGennem årene har PokerListings interviewet tusindvis af pokerspillere, og vi kan se, at mange af dem er blevet bedre ved at lære fra andre pokerspillere.\nAt have poker-venner, som du kan stole på, er meget værdifuldt til at diskutere strategi, blive motiveret eller måske få en staking-aftale eller mentor.\nAt snakke strategi med en god spiller er særdeles nyttigt, da du kan få råd om præcise situationer, som du har problemer med, og gennemgå problematiske hænder fra de seneste sessioner.\nMange gange har en bedre spiller oplevet samme problem tidligere, og du kan få en løsning baseret på en anden spillers erfaring. Når du har venner, som slår de stakes og spil, som du vil spille, er det guld værd.\nAt få et andet perspektiv om en hånd eller koncept kan hjælpe dig til at få mere selvtillid eller tage dit spil op på et højere niveau.\nHvis du ikke har et netværk af pokerspiller i virkelighedens verden, kan vi anbefale dig at være aktiv på nogle af de fora, som findes på nettet på dansk eller engelsk. Der findes også Skype-grupper med spillere, som du kan lære af.\nDette er den sidste video/strategiartikel i denne serie. De øvrige ni dele:\nVideoen er bygget på den oprindelige artikel ”Stinker du i poker: Diskuter spillet”, som du kan læse her.


Aluminiumsprofiler efter mål som rektangulære alu profiler eller andet.\n– Der beskytter dit tag optimalt\nKonstruktionen af facaden på dit hus er afgørende for, hvor godt dit hus er beskyttet mod vind og vejr. Du kan med fordel beskytte dit hjem med aluminiumsprofiler.\nDet våde vejr herhjemme er en af de største syndere, når det gælder indre skader på huse. Er facaden ikke forsvarligt bygget, kan du risikere alvorlige fugtskader, samt råd og svamp i dit hjem. Det er derfor vigtigt, at du sørger for at have de rette aluminiumsprofiler eller rektangulære alu profiler, der kan beskytte din facade. Vil du beskytte din bolig optimalt, så kan du også med fordel overveje en vindskede.\nEt usundt og skadeligt indeklima er husejerens værste mareridt. Derfor er det vigtigt at vælge stærke materialer, der kan beskytte dit tag og hjem optimalt. Holdbar aluminiumsprofiler er I den forbindelse utrolig vigtig, da f.eks. en rektangulær alu profil beskytter dit hjem mod indtrængning af sne og regn.\nMangler de rektangulære alu profiler eller aluminiumsprofiler, eller er den decideret defekt eller fejlmonteret? Det hurtigt blive en dyr affære at udbedre – både for pengepungen og helbreddet.\nHeldigvis står vi klar til at hjælpe – vi har specialiseret os i at fremstille aluminiumsprofiler i materialer, der er specialdesignet til at beskytte dit hus mod slud, regn og blæst. Vi producerer speciallavede aluminiumsprofiler og rektangulære alu profiler til alle former for huse og tage. De er lette at montere på dit tag eller facade, og vi leverer i mange forskellige standardfarver eller pulver lakeret RAL- eller NCS-system. Alt efter dit/jeres behov og ønsker.\n“Hos Gentech kan du få produceret dine aluminiumsprofiler efter egne mål”\nSå nemt er det at bestille aluminiumsprofiler\nDu sender os blot en mail med dine mål og navn på de aluminiumsprofiler du skal bruge. Se billedet her med et eksempel af en bestilling.\nDu kan læse mere om det, samt se billeder af alle de aluminiums profiler du kan bestille hos her.\nAluminiumsprofiler – hvorfor skal jeg vælge det?\nBygningsprofiler laves typisk som aluminiumsprofiler, fordi det giver den optimale beskyttelse mod fugt. Aluminiumsprofiler er meget modstandsdygtige overfor vind og vejr, og er nemme at arbejde med, når det kommer til at tilpasse husets vindskede og generelle konstruktion.\nAluminiumsprofiler og rektangulære alu profiler er også en populær løsning blandt husejere, fordi denne vindskedeprofil har et mere elegant look. De traditionelle træbrædder er typisk billigere, men kræver løbende vedligeholdelse. Da brædderne er lavet af naturmaterialer, kræver de udskiftning og maling i ny og næ for optimal beskyttelse og udseende.\nDe arbejdsopgaver kommer du udenom med aluminiumsprofiler og rektangulære alu profiler, der kan holde mange år grundet det modstandsdygtige materiale. Med rektangulær alu profiler og aluminiumsprofiler får du således en indbydende løsning til dit tag, samt optimal langsigtet beskyttelse af dit hjem.\nRektangulære alu profiler & meget mere\nGentech fremstiller regulære aluminiumsprofiler og rektangulære alu profiler i forskellige størrelser og længder – ingen opgave er for stor! Du kan nemt og hurtigt sende os en bestilling med dine mål og ønsker for rektangulære alu profiler eller aluminiumsprofiler, som vist på vores forside. Så leverer vi dagen efter, såfremt ordren er afsendt inden kl. 09 en hverdag. Nemmere bliver det ikke! Find aluminiumsprofiler, som passer til dig og dit behov.\nDu er også meget velkommen til at kontakte os, hvis du mangler input eller råd til, hvilken løsning der egner sig bedst til dit hus eller jeres situation. Om du er handy familiefar eller professionel håndværker, gør ingen forskel – vi hjælper dig i mål uanset dit udgangspunkt. Er du på udkig efter flere gør det selv projekter? Så tag et kig på vores alu vindskeder, tagrender i zink, taghætte zink eller zink profiler.\nGør det selv: Montér selv dine aluminiumsprofiler og rektangulære alu profiler\nIngen huse er bygget ens. Skal du have dit tag bygget helt fra bunden, eller trænger det til en optimeret løsning med nemmere vedligeholdelse? Vi har materialerne og ekspertisen indenfor aluminiumsprofiler og rektangulære alu profiler .\nLigemeget hvad dit udgangspunkt og din byggedrøm er, står vi klar til at vejlede dig og give vores bedste bud på, hvordan du bedst kommer i mål med dit projekt. Ønsker du rektangulære alu profiler til dit byggeprojekt er dette også en mulighed!\nHar du hænderne skruet rigtigt på, er det også muligt at montere dine aluminiumsprofiler og rektangulære alu profiler selv. Vi hjælper gerne både med råd og vejledning! Så giv og et kald, så finder vi den rigtige løsning til dig.Vi ønsker dig held og lykke med dit byggeprojekt!


Vejledning Digital Håndbog for energikonsulenter - PDF\nDownload "Vejledning Digital Håndbog for energikonsulenter"\n1 Vejledning Digital Håndbog for energikonsulenter Indhold Introduktion... 1 Her finder du den elektroniske Håndbog for Energikonsulenter... 1 Håndbogens opdeling... 2 Håndbogens søgefunktion... 3 Sådan finder du rundt i Håndbogen... 4 Menuer på forsiden... 4 Inde i håndbogen... 4 Sådan tilgår du spørgsmål og svar... 6 Kontakt... 8 Introduktion I denne vejledning kan du få hjælp til at bevæge dig rundt i den elektroniske Håndbog for Energikonsulenter og hurtigt finde de informationer, du har behov for. Her finder du den elektroniske Håndbog for Energikonsulenter Du kan finde den elektroniske Håndbog for Energikonsulenter på disse internetadresser: 1\n2 Håndbogens opdeling På forsiden af den digitale Håndbog for Energikonsulenter har du adgang til følgende tre dele: - Håndbogen - Vejledning - Information Du tilgår de tre dele ved at klikke på det tilhørende ikon: Ikonet Håndbogen klikker du på, når du skal ind til selve indholdet i håndbogen. Håndbogen vil blive gennemgået senere i afsnittet Sådan navigerer du i håndbogen Via ikonet Vejledning kommer du til en forklaring af håndbogens overordnede formål samt en gengivelse af gældende Bekendtgørelse om Håndbog for Energikonsulenter, som håndbogen er et bilag til. Under ikonet Information forklares de intentioner, der ligger bag udgivelsen af den digitale håndbog, samt de særlige egenskaber der gør den digitale version af håndbogen attraktiv i forhold til f.eks. en papirudgave. Du vil på forsiden yderligere kunne finde kontaktinformationer til Energimærkningsordningen i Energistyrelsen samt oplysninger om brug af cookies. 2\n3 Håndbogens søgefunktion Via søgefunktionen på forsiden af den digitale håndbog kan du hurtigt finde det, du leder efter. Du kan søge i alt indholdet i håndbogen også i Spørgsmål og svar. Prøv altid at bruge et enkelt og præcist søgeord, som kan forventes ikke at give for mange resultater hvis det er muligt. Ordet bygning giver f.eks. 12 sider med resultater, mens ordet u-værdier giver 4 sider. Søgeresultaterne ser ud som på billedet herunder, hvor man kan se, hvilke afsnit søgeordet befinder sig i. For at komme videre til afsnittet, skal man klikke på det link, der ses til sidst i det enkelte søgeresultat. 3\n4 Hvis man i eksemplet med søgning på ordet u-værdier søger efter selve værdierne og ikke efter ordet i en tekst, kan det være en god idé først at klikke på de søgeresultater, der omhandler afsnit 9, som indeholder håndbogens tabeller. Sådan finder du rundt i Håndbogen Menuer på forsiden Hvert afsnit i Håndbog for Energikonsulenter har fået sit eget menupunkt i den digitale udgave. Da håndbogens introduktion oprindeligt ikke har noget afsnitsnummer, har vi givet den afsnit nummer 0. Du skal klikke på tekstlinket for at komme til det pågældende afsnit og ikke på nummerikonet. - Inde i håndbogen Når man klikker på et afsnit, vil de forskellige underafsnit stå som links. Du skal blot klikke på det afsnit, du ønsker at tilgå. I følgende eksempel vi valgt at klikke på 1.1. Håndbogens anvendelsesområde under kapitlet Almindelige bestemmelser : 4\n5 Derved kommer der tekstblokke frem, opdelt i to spalter: Dette er den samme opdeling som i bekendtgørelsen om håndbogen oprindelige, hvor spalten til venstre indeholder de juridisk bindende regler, mens spalten til højre indeholder vejledende kommentarer til de bindende regler. Dette står også beskrevet i håndbogens introduktion (kapitel 0). 5\n6 Ved at klikke på linket til et underafsnit, er det kun dette ene underafsnit, der vil blive vist. Ønsker du at gå tilbage til et andet underafsnit, kan du klikke på afsnittets titel i stien oven over (også kaldet brødkrummen) og komme tilbage til afsnittets oversigt med links: Sådan tilgår du spørgsmål og svar Du vil finde spørgsmål og svar, der relaterer sig til de forskellige afsnit i håndbogen. Hvis du har et spørgsmål vedrørende energimærkning af et lager, kan du søge på ordet Lager og gå ind i det afsnit, der omhandler dette emne. Under hvert stykke, findes der er spørgsmål/svar, som relaterer sig til teksten i stykket. Du kan genkende det som en mørk turkis bjælke, hvor spørgsmålet står formuleret: 6\n7 Ved at klikke på den nedadgående pil vil du komme videre til svaret: De seneste spørgsmål og svar vil kunne ses på forsiden af den digitale håndbog. Her kan man også klikke videre til svaret, ved at klikke på det afsnit, det nævnte spørgsmål/svare relaterer sig til. I dette tilfælde igen afsnittet lager : 7\n8 Kontakt Energistyrelsen håber, denne vejledning har været til nytte. Hvis du har forslag til, hvad der eventuelt mangler at blive forklaret eller kan formuleres bedre, både i denne vejledning og i den digitale Håndbog for Energikonsulenter, er du velkommen til at skrive til os på Forslag til ændringer vil blive vurderet i forbindelse med en senere revision af den digitale håndbog. Vi vil dog bede dig at vente med at komme med forslag, før du har lært den digitale håndbog ordentligt at kende. På den måde undgår vi at skulle rette på noget, der blot er et resultat af manglende erfaring med sitet. 8\nLog-in: Kommunale medarbejdere logger ind i systemet ved at navigere til siden og trykke på Kommunalt log-in.\nKommunalt: Indhold Kommunalt:... 1 Log-in:... 1 Forsiden:... 1 Anlæg med Indberettere:... 2 Indberettere med anlæg:... 4 Borings- og indtagsanvendelser... 5 Tilknyttede boringer og indtag:... 7 Log-in:\nFRAVÆRSSTATISTIK MANUAL INDHOLDSFORTEGNELSE INTRODUKTION...2 KOM I GANG...4 Log ind...4 Menu og navigering...5 Søgning... 7 Datavælger...11 UNDERVISERSTATISTIK...14 Hold du har undervist...15 Fag du har\nSøgeliste. Vejledning. Denne vejledning giver et overblik over, hvordan søgelisten til Plandata.dk bruges til at finde og udskrive plandokumenter.\nVejledning Søgeliste Denne vejledning giver et overblik over, hvordan søgelisten til Plandata.dk bruges til at finde og udskrive plandokumenter. Udarbejdet af Erhvervsstyrelsen Version: 1.0.0 Dato: 19-02-2018


One Direction imagine - Liam - Movellas\nLiam går i en tøjbutik. Du går forbi butikken, men går lidt tilbage igen og opdager at Liam er derinde. Du går ind i butikken og kigger på noget tøj. Du kigger på en virkelig pæn trøje hvor der står: I love 1D. Liam ser at du står og kigger på den og går hen imod dig. Da han kommer derhen for at "lade som om" han skal kigge på noget tøj, går du helt i stå. Du ved ikke om du skal grine, græde eller smile. Liam vender sig og ser at du kigger på ham. Du skynder dig at kigge væk, men han kommer gående hen imod dig. Han stopper vved siden af dig, og spørger om du er fan af dem. Du siger ja, og hænger trøjen tilbage. Han spørger om hvad du synes om butikkerne her i London. Du siger at du elsker dem, men at du ikke har råd til særlig mange ting, da du ikke har taget særlig mange penge med. Han spørger om du vil have den Du bliver vildt glad, og kan ikke fatte at Liam Payne, køber en trøje til dig. Da han har købt trøjen går i ud af butikken. Han giver dig blusen og giver dig et stort kram. Han spørger om i skal mødes igen en dag, og du svarer ja.


En sten i skoen på kemikalieindustrien - Danmarks Naturfredningsforening\nBliv frivillig /\nMød de frivillige /\nEn sten i skoen på kemikalieindustrien\nHan holder øje med det, vi ikke kan se. De usynlige kemikalier. Han er en sten i skoen på kemikalieindustrien, og sammen med DN arbejder han for åbenhed om de stoffer, der skader naturens funktioner.\nFinn Bro-Rasmussen er Danmarks første professor i miljøkemi.\nSom ung begyndte han på studiet som kemiingeniør. Det var dengang, man jublede i kor over alle de nye kemikalier, der var opstået i kølvandet på krigen, og som skulle gøre alting meget lettere.\nI Sundhedsstyrelsen arbejdede han som kemiker med at undersøge, om der fandtes spor efter de nye kemikalier i vores mad.\n– Efterhånden fandt man ud af, at de her kemiske stoffer, som var så smarte og f.eks. kunne slå fluer ihjel, også var at finde i vores smør og som drys på vores salater. Man opdagede, at der var fugle, der ikke kunne udklække deres æg på grund af påvirkning af kemikalier brugt i papirindustrien. Man kunne gå ud i naturen og finde de kemikalier, som vi bare troede sad i vores plastikvarer, fortæller han.\nBor i Holte.\nPensioneret professor i miljøkemi ved DTU.\nHan har haft en række rådgivningsposter – bl.a. for EU-kommissionen.\nI DN har han bl.a. været formand for Energifagligt Udvalg, medlem af Miljøfagligt Udvalg og Repræsentantskabet.\nInteressen i miljø- og klimasagen kickstartede, da Finn Bro-Rasmussen som nyuddannet blev ansat på en kemikaliefabrik. Der så han, hvordan fabrikkens kemiske affald blev ledt direkte ud i naturen. Den ansættelse varede kun i tre måneder.\n– Jeg løb skrigende væk. Det var noget svineri, der foregik der, siger han.\nI 1987 engagerede Finn Bro-Rasmussen sig i DN som en af drivkræfterne bag Energiudvalget, der banede vejen for DN’s klimapolitik.\nSiden har han været aktiv både i klima- og miljømæssige spørgsmål, været medlem af Repræsentantskabet og bistået sekretariatet med rådgivning i kemispørgsmål.\nSenest har han været med i kampen mod at hente skifergas op fra den danske undergrund.\nØkologi – en mærkesag\nFinn Bro-Rasmussen kalder sig for ’en helt almindelig bruger af naturen’. Det forarger ham, når samfundet misbruger sin tekniske viden og uberettiget gør skade på naturens funktioner.\n– Nogle af kemikalierne kan vi ikke undvære. Men det er jo blevet et forretningsobjekt. Og kemiindustrien er blevet en magtfaktor i samfundet, som er utrolig svær at styre. Se f.eks. landbrugets store og ensidige forbrug af gødning. Der går anvendelsen af kemikalier langt ud over, hvad der er nødvendigt og berettiget, siger Finn Bro-Rasmussen.\nHan betegner økologi som en af sine mærkesager.\nRedegør for stofferne\nFinn Bro-Rasmussen arbejder hovedsageligt for, at den verdensomspændende kemiske industri skal forpligte sig til at redegøre for, hvad det er for nogle stoffer, de sender ud, hvordan de virker, og hvordan de påvirker mennesker og natur.\n– Vores viden er stadig mangelfuld. Og mange vil gerne argumentere for, at vi stadig har plads til masser af kemiske stoffer. Der er lang vej igen. Så jeg er glad for, at det er en problemstilling, DN inddrager, selvom det jo ikke er foreningens centrale virkefelt, siger han.


Faciliteter på Sevel Camping\nTennisbaner, legeplads, boldbaner og TV-stue, swimmingpool med børnebassin.\nCampingpladsen udlejer to lyse lejligheder. Begge lejligheder har eget bad/toilet og fuldt udstyret køkken. Den ene lejlighed er på 20 m2 beregnet til 2 personer. Den anden er på 35 m2 og beregnet til 4 personer med separat soveværelse.\nDesuden har campingpladsen 6 hytter til udlejning.\nPå pladsen finder du også Sevel Pizza som har åbent hele året fra kl. 14.00 - 21.00.\nAktiviteter på Vinderup-egnen\nStubber Kloster ved Stubbergård Sø ligger i et unikt istidslandskab med græssende køer og masser af fuglevildt. Der er flere afmærkede vandreruter i området - herunder en handicapvenlig plankesti. Hunde må ikke medtages i indhegningen.


Espersen-slægten – Solveig & Leos Univers\nSolveig & Leos Univers\nMere end 40 år med fotografering\nBilleder – der har været i medierne\nBilleder – der har været i TV2 Vejret\nBilleder – der har været i DR Vejr\nBilleder – der har været i Herning Folkeblad\nBilleder – der har været på aoh.dk\nJens Christian Christensen og Ane Jensen\nKaffedyrkning og høst\nRistning af kaffe\nIbrik og Al Fresco\nKapsel- og pudekaffe\nOpdateret den 4. april 2022\nCopyright 2004-2022 © solveigogleosunivers.dk\nAnetavle for Carl Ferdinand Immanuel Espersen\nAnetavle for Antonia Petronella Mogensen\nBørn efter Carl Ferdinand Immanuel Espersen\nMin farfar – Carl Ferdinand Immanuel Espersen – blev født i Ny Stormgade (nu Søndre Boulevard) i København i 1896 som søn af Carl Christian Espersen og Emilie Gustave Espersen.\nDe boede på forskellige adresser i det indre København. Nedenstående registerblad viser hvor Carl Christian Espersen og Emilie Gustave Espersen (Carl Ferdinand’s forældre) boede, inden de i 1902 vendte de tilbage til Bornholm, hvor de oprindeligt stammede fra.\nImidlertid døde faderen i 1905 – 42 år gammel – af lungebetændelse. Carl Ferdinand kun var 9 år, så det var en stor sorg for ham.\nCarl Ferdinand Immanuel Espersen vendte tilbage til København den 16. januar 1919, hvor han indlogerer sig på den kendte adresse Nyhavn 17, hos en Larsen på 3. sal.\nI sine unge år levede Carl Ferdinand en noget omtumlet tilværelse, men i 1920 kom der så et vendepunkt i hans liv. Han rejste til Frankrig og blev optaget i Fremmedlegionen, hvor han gjorde tjeneste i Congo og Marokko. Det var en tid, som han var meget begejstret for. Han kom tilbage til Bornholm i 1927, hvor han havde skiftende arbejdspladser.\nI 1928 fik Carl Ferdinand så min far sammen med sin forlovede, Antonia Petronella Mogensen. Hun døde i oktober samme år af abscessus cerebri (hjernebetændelse) – altså kun 2 måneder efter min fars fødsel. Hun blev kun 21 år.\nCarl Ferdinand tog igen til København, hvor han i 1933 giftede sig med Karla Edith Pedersen. De bosatte sig i Vognmagergade. Først i nummer 19 og senere i nummer 17. Ejendommen blev revet ned i 1939, da den måtte vige pladsen for det store byggeri af Gutenberghus. De flyttede derfor til Åbenrå 14, som ligger på modsatte side af Landemærket i forhold til Vognmagergade. Her boede de til hans død. Se kort herunder.\nCarl Ferdinand og Karla fik 4 børn sammen:\nDagmar Emilie Espersen, født i 1932, død i 1980\nSylvia Espersen, født i 1934\nRosa Espersen, født i 1935, død i 2013\nJørgen Espersen, født i 1941, død i 2007\nCarl Ferdinand og Karla måtte arbejde hårdt for at få det hele til at hænge sammen. Carl Ferdinand arbejdede som lastoptager i Københavns Havn og Karla var rengøringsassistent.\nCarl Ferdinand døde i 1964 – kun 68 år gammel. Han blev bisat fra Bispebjerg Krematorium og begravet på Bispebjerg Kirkegård. Senere er Karla, Jørgen og hans søster Dagmar Margrethe blevet bisat og begravet i samme grav som Carl Ferdinand.\nKarla flyttede senere til en adresse på Bispebjerg, hvor hun døde i 1990.\nJeg har desværre ikke kendt min farmor – Antonia Petronella Mogensen – idet hun døde 2 måneder efter min fars fødsel i august 1928 – i oktober samme år af abscessus cerebri (hjernebetændelse). Hun blev kun 21 år. Hendes dødsattest kan ses ved at klikke på billedet herunder.\nJeg har dog lavet en del slægtsforskning i håb om at finde mere om hende og hendes familie.\nHendes forældre Nielsine Petronella Juliane Møller og Lars Månsson – senere Mogensen fik i alt 10 børn.\nAnna Mathea Møller, født i 1888\nMagnus Mogensen, født i 1891\nChristian Julius Mogensen, født i 1893, død 1893\nAndreas Julius Mogensen, født i 1894\nMagda Lovise Mogensen, født i 1897\nValdemar Alexander Mogensen, født i 1900\nNicolaj Dion Mogensen, født i 1903\nAntonia Petronella Mogensen, født i 1907 – min farmor\nMathea Kristine Mogensen, født i 1909\nLaurits Anias Mogensen, født i 1909.\nBørn efter Nielsine og Lars Månsson\nJeg har haft kontakt med Valdemar Alexander Mogensens søn – Alex Mogensen – samt Laurits Anis Mogensens barnebarn – Jannike Kristine Mogensen, som begge har bidraget med noget materiale.\nLars Månsson kom til Danmark den 9. november 1883 sammen med en bror – Nils Månsson. De der kom fra Sverige for at arbejde i de bornholmske stenbrud.\nDet viser sig desværre, at Lars Månsson dør den 2. maj 1909, hvor Nielsine Petronella Juliane Mogensen venter tvillinger. Tvillingerne bliver født den 25. november 1909.\nDen 15. januar 1910 dør Nielsine Petronella Juliane Mogensen desværre fra 10 børn i alderen 22 år til 0 år.\nAlex Mogensen fortæller:\nHans far havde fortalt, at Nielsine og Lars havde børnene Magnus, Anna, Magda, Valdemar, Andreas, Dion og Laurits. Alex oplyser, at han aldrig har mødt Magnus, men han mødte Magnus’ hustru sidst i 1948/49.\nEfter Nielsines dødsfald blev hele børneflokken anbragt hos brødre og søstre rundt på hele Bornholm.\nAlex fortæller endvidere, at hans far – Valdemar (født i 1900) og han bror Andreas (født i 1894) blev anbragt hos en onkel, hvor dagens ret var sult og tæsk.\nI forbindelse med et besøg hos Dion i Åkirkeby i 1952, opsøgt min far sin onkel, som var indlagt på hospitalet i Rønne. Da den gamle mand – onklen – så min far, græd han som pisket – og sagde ”kommer du og besøger mig?” ”Hvordan kunne jeg være så ond”, sagde han.\nDa Valdemar og Andreas slap derfra, tjente de hos bønder, sejlede lidt med små kystskippere og endte til sidst hos deres søster Magda i Gudbjerg på Sydfyn. Hendes mand Carl havde en mølle og solgte korn og foderstoffer.\nHerefter kom de til Viby Sjælland, hvor de havde en fætter, der var uddeler i en korn- og foderstofforretning. Fætteren – Christian – var søn af Nils – en bror til Lars Månsson – og havde en bror som hed Emil.\nMin far fortsatte med mølleriet indtil 1967, hvor han gik på pension. Andreas overtog sin svigerfars gård, men var desværre syg af astma og døde i 50’erne.\nJeg husker også i 1948/49, hvor vi var på Langeland hos min faster Anna. Der besøgte vi et ældre par, der hed Møller, så det må være en bror til Nielsine. Fætter Emil, min far og Møller talte altid bornholmsk.\nMin far fortalte, at der var mindre søskende, men ingen vidste, hvor de var anbragt, og han viste intet om, hvorvidt man havde prøvet at opsøge dem.\nDa de fleste af mine fætre og kusiner var ældre end jeg, går jeg ud fra, at de er døde.\nMin far døde i 1981 og af hans dåbsattest kan jeg se, at de boede i Løkkegade i Rønne.


I påsken skal gamere fra ind- og udland konkurrere i e-sport til Copenhagen Games, der netop har fået Waoo som ny hovedsponsor.\nFoto: PR Copenhagen Games\nOffentliggjort: 06.02.18 kl. 07:44\nNår Copenhagen Games løber af stablen i påsken, vil fiberselskabet Waoo, der er ejet af en række af energi- og fibernetselskaber, være hovedsponsor for e-sport-eventet.\nArrangementet bliver afholdt i Bella Center Copenhagen, og her vil 1.500 spillere fra mere end 25 lande underholde de op mod 10.000 publikummer, når der skal dystes i spil som CS:GO, CS:GO Ladies, Hearthstone, FIFA, Overwatch, League of Legends og PlayerUnknown’s Battlegrounds.\n"E-sport har længe været et særligt fokusområde for os, og derfor er vi glade for at kunne støtte op om Copenhagen Games, som er et af de store, veletablerede danske events. Tilbage i 2016 var vi den første tv-distributør, der tilbød en e-sport-kanal, som hurtigt viste sig at være en kæmpe succes."\n"Sidenhen er vi blevet sponsor for esport-holdet Tricked samt skabt Waoo CS:GO Liga og Waoo Ligaen. Så sent som for et par måneder siden tilføjede vi eksklusivt Pixel.tv, der har fokus på gaming og e-sport, som en del af vores tv-kanaludbud," udtaler Jørgen Stensgaard, der er administrerende direktør i Waoo, i pressemeddelelsen.\nI meddelelsen skriver Waoo, at e-sport er blevet mere og mere udbredt, og der bliver afholdt flere langt flere events end tidligere.\nSamtidig har e-sporten fået en del opmærksom i offentligheden, da blandt andet det danske CS GO-hold Astralis vandt det uofficielle VM i spillet. Danmark har også haft flere verdensmestre i fodboldspillet Fifa.\nDerudover har danskerne også haft mulighed for at følge med i forskellige arrangementer i fjernsynet, hvor blandt andet TV2 Zulu og DR har sendt e-sport.\nOg ifølge Jørgen Stensgaard passer fiberselskabet Waoo og e-sport rigtig godt sammen.\n"Udover at vores kerneprodukt fiberbredbånd er det perfekte match til e-sporten med sin høje hastighed, stabilitet og lave latency, så er e-sport nu også et underholdningsunivers, som appellerer til og efterspørges af et større og bredere publikum. Derfor ser vi også, at denne sport er ved at udvikle sig til at blive et godt tv-produkt, der fanger fleres interesse. Og når vores kunder efterspørger et godt produkt, er vi glade for at kunne levere det," udtaler han.\nCopenhagen Games afholdes i Bella Center Copenhagen fra onsdag 28. marts til lørdag 31. marts 2018, og den samlede præmiesum er 100.000 dollar.\nDenne artikel er leveret af ITWatch' søstermedie EnergiWatch.


Politik om personlige oplysninger - NetDating.dk\nNetDating ApS er godkendt af Datatilsynet til behandling af personoplysninger og overholder reglerne udstedt herfra. Alle personoplysninger bliver behandlet fortroligt og bliver ikke videregivet til tredjemand. Dog samarbejder vi med politiet, hvis der er mistanke om lovovertrædelser.\nHvilke oplysninger indsamler vi om dig? Vi indsamler og gemmer alle de informationer som du indtaster i vores system, herunder information om din bopæl, udseende, alder, e-mail, telefonnummer, indsendte billeder mv. Alle oplysninger indsamles til brug af tjenesten. Ved betaling gemmes dine kortoplysninger ikke i vores systemer da alle betalinger gennemføres via DIBS der er godkendt til at gennemføre betalingstransaktioner af Teller.\nFor at benytte NetDating.dk skal du indtaste din e-mail adresse, som vel at mærke ikke er synlig for de andre brugere. Denne adresse skal være din egen aktive e-mail adresse. Skulle du glemme dit brugernavn eller adgangskode, kan du ved at have registreret e-mail adressen få tilsendt disse oplysninger på ny. Ved at oplyse din e-mail adresse er du samtidig indforstået med at modtage relevant information fra NetDating.dk, herunder nyhedsbreve, profiler der matcher med dig eller andre tjenester. Disse e-mails kan indeholde reklame. Du kan fravælge at modtage de ovenstående mail tjenester under indstillinger for din profil.\nDin e-mail adresse videregives ikke til tredjemand.\nFor at benytte mobile tjenester fra NetDating.dk skal du tilmelde din telefon ved at oplyse dit mobilnummer. Ved at oplyse dit mobilnummer er du samtidig indforstået med at modtage relevant SMS information gratis om f.eks. nyheder, fester mv. samt de betalingstjenester, du har tilmeldt dig som modtager af. Disse SMS’er kan indeholde reklame.\nDit mobiltelefon-nummer videregives ikke til tredjemand.\nPå NetDating.dk bruges cookies. Cookies er nyttig for at indsamle oplysninger, såsom browsertype og operativsystem, registrering af antallet af besøgende på webstedet og forstå hvordan de besøgende bruger hjemmesiden. Cookies kan også bidrage til at tilpasse webstedet for besøgende. Personlige oplysninger kan ikke indsamles via cookies. De indsamlede oplysninger kan i enkelte tilfælde deles med tredjepart.\n© 2001-2013 NetDating ApS


Den lille tolkning | Kammille Essther\nAlt er energi – og energi er alt.\nDin grundessens, er den du er, dybest set, når vi skræller alle dine tillagte, tilpassede, påduttede og velfriserede lag af.\nEller hvad med dit livsformål? Kender du det?\nOg ved du overhovedet hvad der gemmer sig af energi i dine navne?\nAlt hvad du består af, omgiver dig med, ser på og lytter til, er ENERGI. Derfor er dine navne det i sagens natur også. Hvert eneste af dem – også det navn du måske ikke bruger, fordi du ikke bryder dig om det. Det hele tæller, i det store spirituelle regnskab.\nI Den lille tolkning, kigger vi på din grundessens, dit livsformål, din livslektion, din livsrytme, dine navne og slutteligt det samlede billede. Og der er guld at hente!\nVi kalder det numerologi. Velkommen til den du i virkeligheden er ♥\nMen hvad nu hvis man ikke umiddelbart føler sig klar til et navneskift, og alligevel er nysgerrig på hvad der gemmer sig?\nSå er den lille tolkning lige hvad du har brug for! Numerologi er nemlig meget mere end navne. Der er guld at hente i viden om din grundessens, dit livsformål, din livslektion og energien som gemmer sig i dine navne.\ngennemgang at din grundessens, livsformål og livslektion\ngennemgang af de mest fremtrædende energier i din unikke numerologiske essens\ngennemgang af dine nuværende navneenergier, og hvad der gemmer sig af vibrationer\nIKKE forslag til nye navne, da det jo i sagens natur slet ikke er sikkert du hverken har lyst, eller har brug for at skifte navn.\nOg er for dig:\nsom finder numerologien særdeles interessant, og som gerne vil drage nytte og glæde af alt det som allerede eksisterer i din grundessens, uden nødvendigvis at skifte dine navn.\nsom gerne vil vide meget mere om dig selv, set ud fra et numerologisk perspektiv.\nsom er åben, nysgerrig spirituel søgende og insisterende på forandringer.\nsom bare vildt gerne vil snuse og summe, inden du tager skridtet ud i et navneskift.\nDen lille tolkning, tolkes helt personligt til dig, omkring din unikke numerologiske essens og dit nuværende navnesetup.\nDa du blev født, fik du nogle vibrationer med på vejen…\nDine forældre gav dig de energier i dåbsgave, som de selv havde til rådighed. De valgte altså en energi, et navn, ud fra hvor de selv var på daværende tidspunkt.\nSommetider, måske endda ofte, viser det sig faktisk, at disse energier i virkeligheden ikke er det bedste match til os, selvom de valgte dem ud fra deres bedste overbevisning. At hedde noget, som gemmer på tunge energier, svarer til, at gå gennem livet med tunge tasker på ryggen. Det svarer til, at slæbe sig halvt ihjel. Tung bagage er tung. Alt det kræver, er at blive sluppet.\nJa, forestil dig lige, at du spiser karry, dag ud og dag ind, selvom du overhovedet ikke bryder dig om karry… – det ville du da aldrig gøre, vel?\nNogle energier er lette for os. Andre er tunge. Det et er meget individuelt hvad der matcher den enkelte.\nIndianerne forstod det, de skiftede navn, alt efter hvor i livet de befandt sig. De vidste godt, at nye tider kræver ny energi.\nDen lille tolkning, er en her-og-nu tokning af hele dig!\nOg der er altid guld at hente.\nDet hele optages på lydfil. Dit til evig tid.\nBEMÆRK: Du skal ikke sidde klar ved computeren. Lydfilen lander helt automatisk i din indbakke, et par timer efter den tid du har booket. Det er godt at vide.\nNår du booker en tid, modtager du efterfølgende en mail, omkring dine oplysninger, som du skal svare tilbage på. Nemt og bekvemt.\nDen lille tolkning: 555,- kr.\nLæs min egen historie om navnændring her:


Hvad er der gået galt med verden? | Information\nDet er sjældent at støde på litteratur, der virkelig forsøger at undersøge, hvad der er gået galt med verden, men Knausgård gør - underfundigt, filosofisk, seriøst, fabulerende og knastørt ræsonnerende. Alt sammen i samme bog, som også leverer en bred skildring af menneskenes liv i de seksten hundrede år, der angiveligt går mellem uddrivelsen af paradiset og syndfloden.\nRomanen bevæger sig på mange planer. Spekulationerne over, hvad mon englene tænkte i Lots køkken, mens han tilberedte måltidet til dem før Sodomas fald, er gennemført med ubestikkelig jordbundethed; skildringen af de generationer, der oplevede Syndfloden, hensætter én i fornemmelsen af at læse en bred og vidtløftig, norsk slægtsroman - personerne bærer endda ragsokker! - men Knausgård gør i grunden kun det samme, som malerkunsten altid har gjort: Iklæder de bibelske skikkelser sin egen samtids klædebon. Den forklaring lader bogen dog ikke stå alene. For en sikkerheds skyld præciseres det, at alle detaljer fra verden før syndfloden med tiden blev slebet væk. "Væk var alle fyrretræerne, alle fjorde og fjelde, al sne og regn, alle losser og bjørne, ulve og elge."\nVerden før Syndfloden lignede Norge!\nFørst bagefter kom der ørken, figentræer, oaser, kameler, æsler, kjortler og små hvidkalkede huse. Romanen er fuld af den slags underfundigheder.\n"For os virker det besynderligt at se elementer fra tro cirkulere i fornuftens system," står der et sted. "Der er noget urent og næsten modbydeligt over sammenblandingen."\nMen det er en tongue-in-cheek-bemærkning, for det er netop Knausgårds - eller hans fortællers - måde at gå til de bibelske beretninger på. Om syndfloden hedder det eksempelvis i Bibelen: Vandet steg femten alen over bjergene og skjulte dem.\nDet kommenterer fortælleren således: "Femten alen svarer til omtrent otte meter. Da de højeste bjerge på jorden er omtrent otte kilometer, og den dybeste, undersøiske dal er omtrent elleve kilometer, kan man slå fast at vandet, der dækkede jorden under syndfloden, på sit dybeste var nitten tusinde meter, og på sit laveste otte meter."\n"Trykket på jordens overflade må have været enormt," konkluderer han.\nDød, liv - gud, menneske\nRomanens gennemgående figur - bortset fra fortælleren - er en opdigtet renæssanceforsker fra slutningen af 1500-tallet, en vis Antinous Bellori. Hans livsværk er at klarlægge englenes natur, og han kommer til en anden konklusion. Det, der hele tiden bragte uorden i Noaks system, var englene. For Bellori bliver de derimod nøglen til en forklaring. Syndfloden skyldtes ikke menneskenes ondskab, den grundlæggende modsætning er ikke mellem det levende og det døde, men mellem det guddommelige og det menneskelige. Syndfloden skyldtes, at de to sfærer ved englenes mellemkomst var blevet blandet sammen og måtte skilles ad.\nBelloris skæbne blev afgjort, da han som barn så to engle stå i en flod og æde rå fisk.\nSiden har han kun været optaget af engle. Han finder ud af, at englene har blandet sig med menneskene, (noget der var en kendsgerning for Noak, ligesom han og den tids mennesker kunne se ilden fra de keruber, der vogtede vejen til livets træ). Nefilimer hed disse tre meter høje, halvt menneskelige, halvt englelige væsener med en pukkel dér, hvor vingerne sidder på engle og utroligt smukke ansigter. Ligesom Noak var de albinoer, en antydning af, at han måske ikke helt hørte til i den menneskelige sfære.\nEnglene er imidlertid underlagt en lov, ifølge hvilken de ikke kan gå tilbage til tidligere former, hvis de først har nærmet sig en af de jordiske, mener Bellori. De bliver mere og mere faldne og bundne til Jorden. Og i de seneste århundreder er de blevet til - måger.\nFaldet synes uundgåeligt. Herrens talrige indgreb i tidligere tider viste sig nyttesløse, alt faldt hele tiden tilbage i det gamle. "Det virker som om alt godt og retfærdigt er resultat af enorme anstrengelser, der hele tiden må gentages i en stadig vedligeholdelse som ikke noget menneske er stærkt nok til at magte." Til sidst fandt Bellori ud af, at også gud er død, og at englene vidste det.\nMen hermed er faldet ikke til ende, for romanen, der er bind to i en påtænkt trilogi, ender ved første binds hovedperson, Henrik Vankel, et navn der nok kan antyde en vis menneskelig skrøbelighed. Vankel forførte i første bind, Ude af verden, en af sine mindreårige elever, og han har nu isoleret sig på en næsten øde ø, hvor han funderer over sin gerning og over tilværelsen.\nHan viser sig at være romanens fortæller, umærkeligt glider den over i hans synsvinkel, da englenes fald ender ved mågerne. Men samtidig skifter han psykologi, hvilket ret beset gør det lidt usandsynligt, at det er ham, der har fortolket de bibelske fortællinger og studeret Bellori.\nFor herfra tager tvangsneurosen, meningsløsheden og til slut selvmutileringen over. Vankel skærer bryst og ansigt op med et glasskår.\nJeg har spekuleret en del over, hvordan denne handling indgår i romanens øvrige mønster, men uden at finde et tilfredsstillende svar. Hvormed ikke være sagt, at det ikke findes. Kain skærer halsen over på Abel - af medlidenhed, fordi lillebror er på gale veje og selv er blevet gal og grusom af at sammenblande det guddommelige med sin menneskelighed. Noak lader sin søster og hendes familie omkomme, mens de står på bjergets øverste top og betragter den flydende ark. Abraham er parat til at ofre Isak, og Lots hustru forvandles til en saltstøtte, ligesom Apokalypsens svovlregn og nedhugning for fode får sit afsnit. Der er nok af død og ødelæggelse. Men tidligere ødelagde man ifølge romanen mest hinanden. Skal Vankels handling læses som et udtryk for, at ødelæggelsen har bredt sig så langt ind i mennesker, at de ødelægger sig selv?\nUnder alle omstændigheder repræsenterer Alt har en tid et komplekst, storladent og samtidig underfundigt forsøg på at tage livtag med de store og største spørgsmål, dem der udtrykker sig i den menneskelige histories myter og religiøse fortællinger. Man er spændt på bind tre.


Dansk iværksætteri bremses af fremdriftsreformen - Trendsonline.dk\nHjemDebatDansk iværksætteri bremses af fremdriftsreformen\nDansk iværksætteri bremses af fremdriftsreformen\n11. september 2015DebatNyhederUngt Tech\nudgivet den 11. sep, 2015 på 8:30 am 22. september 2015\nDansk iværksætteri møder en kæmpe udfordring i Fremdriftsreformen. Samtidig med at reformen sætter hastigheden op på de studerendes uddannelsesforløb, bremser den også dansk iværksætteri. Antallet af nyere iværksættere bliver mindre, og det bekymrer Karina Rothoff Brix, som er leder af Danmarks største iværksætterhus.\nAf Katja Thomsen\nFremdriftsreformen, som blev vedtaget i Folketinget i sommeren 2013, har til formål at fremskynde uddannelsesforløbet for de danske studerende. Detbetyder, at reformen presser de studerende hurtigt igennem deres studie med mindre fleksibilitet end førhen, og det presser de studerende, der tidligere har kunne drive iværksætteri ved siden af studiet.\nSætter en stopper for unges iværksætterdrømme\nI takt med den manglende fleksibilitet, sætter tiltaget en stopper for de unges iværksætterdrømme, hvilket Karina Rothoff Brix, som er Managing Director i Danmarks største iværksætterhus for studerende, Copenhagen School of Entrepreneuership (CSE) bekræfter.\n“Vi har de seneste år haft massiv vækst og interesse fra unge, håbefulde studerende med en iværksætter i maven. Desværre er denne tendens blevet kvalt af Fremdriftsreformen, hvor antallet af studerende, der ansøger om at starte virksomhed hos os på CSE for at få hjælp til at realisere deres idéer, er blevet halveret fra 276 til 132 ansøgere siden oktober sidste år,” udtaler Karina Rothoff Brix.\nCSE er som nævnt Danmarks største iværksætterhus for studerende. Organisationens formål er at hjælpe unge studerende med at realisere deres iværksætterdrømme.\nFleksibiliteten er nøglen til dansk iværksætteri\nMen med den tydelige tilbagegang i ansøgninger, kan Karina Rothoff Brix mærke hvor problemet opstår. Hun udtrykker:\n“Det er ikke fordi, idéerne er blevet færre; de studerende har blot ikke tid og overskud til at starte virksomhed.”\nDermed mener Karina Rothoff Brix, at det netop er fleksibiliteten under uddannelsesforløbet, der giver unge studerende mulighed for at starte egen virksomhed under studiet. Fremdriftsreformen må siges at medføre en stopklods for netop denne fleksibilitet, og dermed mange studerendes drømme om iværksætteri.


Bæredygtighed - Bæchs Conditori\nBæredygtighed er vigtig for ODENSE-gruppen\nDet sker bl.a. gennem udvikling af helt nye produkter eller sundere alternativer i de produktkategorier, som vi arbejder med.\nVi søger også at inspirere forbrugerne til mere sundhedsrigtige løsninger, hvad enten de møder os i butikken, hos bageren eller i vores online univers.\nVi følger dels koncernens egen standard for fødevaresikkerhed, Orklas OFSS, og dels internationale certificeringsordninger inden for fødevarer, BRC og IFS.\nFor hver eneste råvare og emballage, vi anvender, laves en risikovurdering og kontrol, både af produktet og den virksomhed, der fremstiller det. Vores leverandører udvælges på baggrund af Orklas leverandør-godkendelsessystem. På selve produktet udfylder leverandøren et ark med alle informationer om eller emballagen. Disse oplysninger kontrolleres af vores kvalitetsafdeling, før de bliver endelig godkendt.\nOdense Marcipan er RSPO certificeret og bruger udelukkende bæredygtig palmeolie i vores produkter. Med RSPO-certificeringen støtter vi samtidig bæredygtig og gennemsigtig produktion af palmeolie gennem hele forsyningskæden.\nVed Bæchs Conditori er æg fra burhøns helt udfaset i kageproduktionen, og ved Odense Marcipan er vi i mål med udfasningen inden for kort tid.\nI samarbejde med Jobcenter Odense har Odense Marcipan etableret et virksomhedscenter. Formålet er at hjælpe arbejdsledige borgere tilbage til arbejdsmarkedet via praktik- og jobafklaringsforløb i virksomheden. Odense Marcipans udvalgte mentorer hjælper praktikanterne med de faglige, praktiske og sociale udfordringer under praktikforløbet.


15. maj - 2kvartal\nDagens Andagt - 15. maj\n”… udsprunget af det håb, som venter jer i himlene” (Kol 1,5)\nJesus er den person, som bringer os håb for fremtiden, og som giver os glæde på vores ørkenvandring, nu og her! Det får vores hjerter til at tænke på den Himmelske Stad - den hellige by, det ny Jerusalem, som skal komme ned fra himlen fra Gud, rede som en brud, der er smykket for sin brudgom - for alt det, vi dybest set længes efter, skal en dag opfyldes dér. (Åb 21,1-2)\nHer og nu føler vi os ofte udmattede og udtjente - men der findes et Rige med en evig hvile, hvor det hårde arbejde ikke mere bringer sveden frem på arbejderens pande, og hvor trætheden ikke længere findes. I vores nuværende liv lider vi ofte smertelige tab og må gennemleve sorg og savn, når døden gør sin entre og river vores kære bort. Men en dag skal vi vandre ind i udødelig-hedens land, hvor graven er et fuldkommen ukendt og fremmed fænomen.\nSom det er nu, vil synden prøve at vinde indpas og bringe dig sorg, Kristen! Men på den dag, skal den hellige by - det ny Jerusalem - komme ned fra himlen fra Gud, hvor du, for altid, skal forvandles til fuldkommenhed - for intet urent kan komme ind i den Kongelige Stad. Nej, ingen form for ukrudt vil nogensinde forvilde sig ind på de himmelske marker, for i Den Gyldne Stad findes der hverken torn eller tidsel!\nLige nu befinder du dig på slagmarken, hvor du må kæmpe imod kødet og verdens fristelser, som prøver at indtage dig! Samtidig besværes du af dine fjender - ondskabens åndemagter og deres allierede - som vil dig til livs - og frarøve dig din tro! Men i Den Himmelske Stad skal du nyde sejren i triumf, under vajende bannere! Der skal vi lægge sværdet væk for altid, og vi skal høre den Himmelske Majestæt sige disse herlige ord til os:\nGodt, du gode og tro tjener; du har været tro i det små, jeg vil betro dig meget. Gå ind til din Herres glæde. (Matt 25,23)\nLad denne tanke holde dig oppe, Kristen! Hvilken vidunderlig tanke, at du ikke skal leve som en fremmed i landsforvisning under disse ørkenagtige forhold for evigt?! Inden længe skal du opleve Kana’ans land… og få Evigheden i eje!\nMen giv ikke andre anledning til at kunne anklage dig for kun at drømme om fremtiden og at glemme at leve i nuet! Lad i stedet tanken om fremtiden få dig til at udnytte tiden mest effektivt! Ja, lad det himmelske håb få dig til at kæmpe hårdt for at frembringe hellig frugt, i samarbejde med Guds Ånd, så du når at udvikle en glædefyldt og fasttømret hellighed på din vandring! Lad dette håb fylde dig med en så stor glæde, at den helt automatisk får dig til at arbejde målrettet og med stor kraft...\n- for glæden i Herren er vores styrke! (Neh 8,10)\nDet vil gøre dig i stand til at arbejde... uden nødvendigvis at se nogen belønning, her og nu… idet du ser frem til den belønning, du er blevet lovet i den kommende verden - som skal være umådelig stor! (Åb 22)\nDer findes en væsentlig forskel mellem de ugudeliges og de gudfrygtiges død. For det ugudelige menneske kommer døden som en form for strafudmåling - men for det retfærdige menneske kommer døden som en evig hjemkaldelse til et evigt liv i Faderens himmelske palads. For en synder er døden en henrettelse... for en hellig er det en afklædning af enhver form for synd. For den ugudelige er døden "Fyrsten over alle rædsler"... for en hellig, derimod, er den afslutningen på alle former for rædsler og indgangen til et helt nyt liv, hvor døden er opslugt af livet og besejret for evigt! (1 Kor 12)